AksaraLLM/aksara-bahasa-daerah-v1 huggingface dataset:
Dèwi Madrim utawa Madri iku putriné Prabu Mandrapati raja nagara Mandaraka patutan saka pramèswari Dèwi Téjawati. Madrim iku adiké Prabu Salya (Narasoma). Kawin karo Pandhu Dewanata dadi bojoné kang kapindho lan lair putra kembar Pandhawa yaiku Nakula lan Sadewa
Dèwi Madrim gadhah watek welas asih, setya, sabar lan wingit. Pungkasaning carita Dèwi Madrim dicaritakaké mèlu bélapati njegur Pancaka (geni pangobongan kunarpa) garwané Prabu Pandhu. Kaloro putra kembaré yaiku Nakula lan Sadewa kang isih bayi banjur diasuh déning Dèwi Kunthi.

Paraga wayang
Paraga Mahabharata
Adirata yaiku dikenal dadi tukang kusir ing karajan Hastinapura wiwit jaman kakuwasané Kresna Dwipayana nganti Duryudana. Disegani dadi wong kang dituwakaké ing pura wektu Yudistira nguwaosi kabèh papréntahan Hastinapura sadurungé perang Bharatayudha. Adirata manggèn ing Pethaprelaya, kejawi punika Adirata ugi dados bapak kuwalonipun Suryaatmaja ingkang sabibaripun namanipun dados Adipati Karna. Adirata séda nalika Adipati Karna kawon wonten ing perang Baratayuda

Paraga wayang
Prabu Basudéwa  iku ratu ing Mandura, putrane Prabu Kuntiboja (Basukunthi) lan Dewi Bandondari. Darbe rayi 3 cacahe, yaiku: Dewi Kunthi (Kunthitalibrata), Arya Prabu Rukma, Raden Ugrasena.

Patihe Prabu Basudewa ana 2, yaiku: (1) Patih ing njero praja, asmane Patih Saragupita ( padha karo Perdana Menteri), (2) Patih ing njaba praja ( padha karo Menteri Luar Negeri), asmane Patih Saraprabawa utawa Sarawigita. Nanging yen ing lakon Gorawangsa (Laire Kangsadéwa), patihe Prabu Basudewa asmane Patih Yudawangsa.

Garwane Prabu Basudewa 3, yaiku: (1) Dewi Maerah, (2) Dewi Rohini, (3) Dewi Dewaki. Kajaba iku, Sang Prabu kagungan garwa klangenan, yaiku Wara Badra. Pamburine, Wara Badra diunggahake dadi garwa padmi lan pinaringan jeneng Dewi Badrahini.

Senadyan wis suwe winengku garwa Prabu Basudewa, para garwa iku durung ana sing peputra. Awit saka iku, para garwa kerep kawijil ature marang Prabu Basudewa supaya kepengin enggal bisa momong putra.

Sawijining dina, nalika mamengku puja ing sanggar pamujan, Prabu Basudewa antuk wangsiting dewa sing surasane garwane Sang Prabu bakal enggal peputra, nanging saranane Sang Prabu kudu mbebedhag ing alas Kumbina.

Wangsiting dewa ditindakake. Kanthi diderekake Raden Arya Prabu Rukma lan Raden Ugrasena sarta wadyabala sabregada. Prabu Basudewa tindak mbebedhag menyang alas Kumbina, wondene kang tinanggenah  rumeksa tata tentreming praja yaiku Patih Yudawangsa.

Kacarita ing Suralaya, Bathara Wisnu lan Bathara Laksmanasadu nampa dhawuhe Bathara Guru lumantar Bathara Narada, supaya tumurun ing marcapada manjanma ing ragane titah, netepi upaya duk manjanma ana ing Ayodhya, yaiku: Prabu Rama nedya dadi kang kaprenah taruna, Raden Laksmana dadi kang kaprenah wredha. Manjanmane kadhawuhan mawa ancang-ancang, yaiku prapteng alas Kumbina sarana mancala warna. Bathara Wisnu kadhawuhan mancala warna macan putih. Bathara Laksmanasadu kadhawuhan mancala warna naga. Kang nampa banjur matur sendika, tumurun ing alas Kumbina.

Kocap Naga Basuki kepengin manjanma ing marcapada. Nyuwun palilah Bathara Guru. Panyuwune diparengake, nanging kadhawuhan dadi 1 karo Bathara Laksmanasadu kang mancala warna naga ing alas Kumbina. Naga Basuki matur sendika, banjur tumurun ing alas Kumbina. Naga Basuki sigra manjing ing tutuke naga malihane Bathara Laksmanasadu.

Prabu Basudewa kang lagi mbebedhag ing alas Kumbina, kepethuk macan putih kang nedya gawe cilakane. Sigra dilepasi jemparing, kena wetenge. Macan sirna tanpa ninggal kuwanda. Let sakedhep netra, Prabu Basudewa priksa naga nyuwara ngakak nedya nyamber panjenengane. Naga dipanah kena tenggake. Uga sirna tanpa ninggal kuwanda. Yitmane macan putih manjing ing guwa garbane Dewi  Dewaki, dene yitmane naga manjing ing guwa garbane Dewi Rohini, njalari 2 prameswari iku nggarbini.

Ing tembene, Dewi Rohini lan Dewi Dewaki padha peputra kakung tunggal sedina. Putrane Dewi Rohini keparingan kekasih Raden Kakrasana (Sangkarsana), dene putrane Dewi Dewaki keparingan kekasih Raden Narayana (Kresna). Ora let suwe, Dewi Badrahini uga peputra mijil putri, keparingan asma Dewi Bratajaya (Wara Sumbadra). Dadi, Kakrasana, Narayana, lan Bratajaya iku kadang seje ibu tunggal rama.

Paraga wayang
Prabu Basukunti utawa Wasukunti (jeneng cilikan  Suradewa) iku  keturunan angka 3 saka raja Prabu Wasukunteya ing Karajan Mandura. Ing masa pamaréntahané, Krajan Mandura lagi ana ing mangsa kejayaan. Basukunti karo garwa padmi Dewi Dayita patutan papat cacahé, ya iku Basudéwa (kang dadi raja Mandura sawisé Prabu Basukunti), Dewi Prita (Dewi Kuntinalibrata), Prabu Rukma utawa Bismaka, (dadi raja Kumnina), Ugrasena (Prabu Setyajit) (dadi raja ing Lésanpura).

Prabu Basukunti gadhah sadulur kang asmané Kuntadewa utawa Prabu Kuntiboja kang dadi raja ing Karajan Boja.

Uga delengen
 Kunti

Cathetan suku

Wacan
 Ensiklopedi Wayang Purwa, Balai Pustaka 1991, ISBN 979-407-341-5

Pranala njaba 
 - Situs Ki Demang:Galeri wayang 

Paraga Mahabharata
Paraga wayang
Togog iku saka kulawarga punakawan sabrang, wiyasa mau uga minangka Lurah Wijamantri. Pasangan wayangé ya iku Bilung. Togog iku titisané saka Sang Hyang Antaga, sing isih seduluré karo Ismaya lan Sang Hyang Manikmaya.
Ing sajeroning carita pewayangan, Togog digambaraké ora bisa setia marang ndarané. Togog aduwé sipat bosenan, ora sregep lan seneng pindhah-pindhah lan gonta-ganti gawéan, pindhah marang bandhara siji lan liyané

Asal-usul 
Kacaritan, Togog iku sajatiné putra Raja Déwa kang lair sadurungé Semar, ananing amarga ora bisa ngayomi donya, Togog bali nèng asalé. Ing wektu iku bebarengan lairé Semar. 
Ing naskah Purwakanda, dicaritakaké Sang Hyang Tunggal arep bali néng alam kéabadian lan takhta kahyangan bakal diwarisaké néng Samba. Sang Hyang Tunggal duwé 4 putra, ya iku Batara Puguh (mengkoné dadi Togog), Batara Punggung (mengkoné dadi Semar), Batara Manon, lan Batara Samba. Warisé takhta ing Samba dadi mèriné sadulur 3 liyané. Titah Sang Hyang Tunggal iku mutlak.  Sedulur 3 mau banjur nyulik Samba, dhèwèké disiksa banjur arep dipatèni. Sang Hyang Tunggal ngonangi kadadéan iku, banjur ngutuk putra-putrané. Puguh ganti jeneng dadi Togog, Punggung dadi Semar. Loro-loroné mudhun ana donya kanggo ngladèni keturunané Samba, kang agelar Batara Guru. Déné Manon, éntuk pangapura wong mung mèlu-mèlu, agelar Batara Narada lan diangkat dadi penasihaté Batara Guru.

Lakon 
Togog alelaku dadi abdi kang momong 'tedhak turuning braham', ya iku para satriya kang duwé watak angkara. Ayahan mligi ya iku ngélingaké para satriya kang diemong supaya insyaf saka lelaku èlèké lan bali nèng laku kabecikan. Togog uga kerep dijaluki panemu ngenani para mungsuh kang diadhepi satriyané, amarga Togog duwé wawasan kang jembar ngenani para satriya ing donya pewayangan. 
Ayahan mligi pancèn ngélingaké bandharané supaya batal niyat eleké, nanging Togog ora tau meksa supaya bandharané turut lan nglakoni pituduhé. Malah kerep, amarga pituduhé, Togog disengeni lan disiksa bandharané nganti diusir.
Ayahan kang abot banget, nanging Togog teteg karo laku uripé ing donya pewayangan. Totog tetep nglakoni lakuné, kanthi jembar ati, saka kraton siji nèng kraton liyané kang dipréntah ratu kang angkara.

Rujukan

Cathetan sikil

Bibliografi

 

Paraga wayang
Artikel Wiki Mrebawani
Tamiang Hulu iku Kecamatan ing Kabupatèn Acèh Tamiang, Acèh, Indonésia.
thumb|120px | Bilung
Bilung
jeneng liyané ya iku Sarawita, nduwé sipat ngawula marang majikane, Bilung uga kalebu dadi Punakawan ingkang ngrewangi musuhe.Biasane bilung akèh usul sing apik-apik karo majikane, lan manawa usulane ora digabres (digatekno) karo majikane bilung langsung ngajukake usulan sing èlèk-èlèk. Seneng pindhah-pindhah gawéan (bosenan).
Bilung ya iku pendampinge Togog. Ing sak sajeroning urip loro-lorone dadi parewangane Korawa. Panakawan Bagong, Garèng, Petruk lan Semar, kabèh iku dadi musuh bebuyutané Bilung karo Togog.Bilung iku gembèng (nangisan) yèn digarap Petruk mesti nangis, saben ketemu karo petruk mesti gelut, yèn di jotos petruk mesti langsung kalah lan nagis. Bilung uga karan raja tanah sabrang.

Paraga wayang
Limbuk iku abdining ratu (dayang-dayang istana). Wujude wanita lemu ginuk-ginuk, payudarane gedhe, mripate plelengan, irunge pesek. Rambute ana sing gelung tekuk ana sing gundhulan. Raine ndhangak (lanyapan). Swarane gedhe antep. Sandhangane sarwa prasaja. Gaweyane Limbuk sing pokok yaiku ngladeni kaperluane Sang Prabu lan kulawargane. Kajaba iku, nglipur bendarane yen pinuju susah atine. Mula banjur jogedan lan tetembangan sawetara.

Prasasat saben pagelaran ringgit purwa (wayang kulit), Limbuk metu. Metune sawise adegan sepisanan. Biasane metune bareng karo Cangik. Cangik iku emboke Limbuk, awake kuru dhuwur. Adegan Cangik lan Limbuk iki sinebut Limbukan. Durung tau ana dhalang sing nyebut Cangikan. Umume diarani Limbukan. Gunane kanggo menehi sesuluh lan hiburan penonton.

Biyasane, dicritakake Limbuk wis diwasa, kepengin ndang omah-omah, nanging kok ora ana wong lanang sing gelem nglamar dheweke. "Sababe ki apa ya mak? Apa aku kurang ayu? Apa kurang montog?"

Limbuk ing gambar ndhuwur, Limbuk sing rambute digelung tekuk.

Paraga wayang
Cangik ya iku paraga wayang kang dadi panakawan dayangé nagara ingkang asalé saka ngendhi baé, gumantung lakon kang dimainaké. Cangik dayang kang tuwa dhéwé lan randha.
Lumrahé dikancani karo salah siji paraga kang bleger awaké lemu ginuk-ginuk, ya iku jenenge Limbuk. Ing sajeroning pewayangan loro-loroné metu sawisé ratu lumebu ing sajeroning taman permaisurine, lan kari Cangik karo Limbuk, ngibur penonton lewat tembang-tembang kang dikumandangake ing pagelaran.

Pirsani Uga
Limbuk
Emban Sepetmadu

Paraga wayang
Begawan Bagaspati (alias Bambang Anggana Putra nalika isih enom), iku putra Resi Jaladara saka Pertapaan Dewasana, karo Dèwi Anggini, keturunan Prabu Citragada, raja ing karajan Magadha.

Bagaspati, sadurungé dadi pandhita, panjenengané dadi raja ing Nagara Candhi Bungalan. Sawisé dadi pandhita, panjenengané urip ing pertapan Argabelah. Sajeroning dadi raja mau, Prabu Bagaskara  nyerang marang para déwa ing Kayangan lan kasil ngalahaké para déwa lan prabu Bagaskara dikalahaké karo balané Prabu Gandabayu, Prabu Abiyasa lan Prabu Mandrakeswara. Banjur minggat lan dadi padhita ing Argabelah.

Begawan Bagaswati misuwur karan pandhita kang nduwé getih putih lan nduwé ajian Candrabirawa kang awujud raksasa cebol kang akèh tenan, biyèn raksasa cebol iki manawa dipatèni malah tambah akèh.

Paraga Wayang
Endang Pujawati utawa Endang Setyawati iku garwané Prabu Salya, lan permaisuri krajan Mandraka. Éndang Pujawati kondhang kasebab kesetiaane karo Prabu Salya. Saéngga dijuluki Setyawati. Éndang Pujawati yaiku putriné Begawan Bagaswati kang diprejaya déning Narasoma kanggo njupuk ajian Candrabirawa. Pujawati kawi karo Salya dikaruniani anak lima, yaiku Dewi Erawati dipundhut garwa déning Baladéwa, Dewi Banowati dan Dewi Mayuriwati kapundhut garwa déning Duryudana, Dewi Sudisinawati (garwa Korawa Wikarna katilu) Dewi Surtikanti dipundhut garwa déning Karna, Dewi Danowati (kapundhut garwa déning Dréstajumena), Burisrawa lan Rukmarata (putra makutha Mandraka, mati ing sajeroning perang Bharatayudha.

Paraga wayang
Bukbis yaiku putrané Prabu Dasamuka. Miturut carita bab iku jalaran Bukbis nglakoni salah sijiné tumindak déning Dasamuka, yaiku nyerahaké tawanan Ramawijaya lan Laksmana. Bukbis saguh nglakoni tumindak iku kanthi nganggo ajian andelané. Sajeroning Rama lan adiké turu angler kasebab kena prabawa ajiané. Bukbis banjur nyekel Rama lan adiné, lan didadèkake tawanan banjur dijeblosake ning pakunjaran kang linapis waja duwèké Bukbis. Sabanjuré diwènèhake marang Dasamuka. Bukbis banjur diakoni dadi putrané Dasamuka.

Paraga wayang
Kapi Saraba ya iku salah sijiné kang dadi senopati bangsané kèték ing Ayodya wektu perang ngewangi Alangka.
Darmagosa utawa mau Prabu Darmagosa dadi raja ing nagara Cedi, sadurungé Prabu Supala. Pramèswari Prabu Darmagosa ya iku Dèwi Sruta. Saking pasangan iku lair anak kang jenengé Prabu Supala lan nggawé ontran-ontran gègèré sesaji Raja Surya ingkang digawé Prabu Yudistira. Nanging, sumpah Prabu Kresna kang janjéni karo Dèwi Sruta manawa Supala lair, jaré mati lan uripé ana ing tangan Kresna. Manawa Supala nggawé salahé déning Kresna, durung kaping satus, Kresna isih ngampuni. Manawa kesalahan sampun genep kaping satus, gelem ora gelem Supala dipatèni Kresna.

Paraga Wayang
Trinetra iku paraga wayang putrané Rahwana kang lair saka garwa selir. Trinetra dadi ksatria senapati wektu perang mungsuh Ayodya.

Paraga wayang
Kangsadewa yaiku putrané Dèwi Maérah garwané Prabu Basudéwa sing wis ngandhut karo raja raseksa Prabu Gorawangsa.
Wektu semana Prabu Basudewa pinuju ngajak (mbebedhag) kidang ing alas Madeki. Arya Prabu sing diprintah njaga karaton lan sak isiné. Banjur wong kang awujud raseksa wis kasengmsem (tresna) marang Dewi Maérah sajeroning dewi kang ngandhut enom, Prabu Gorawangsa malih rupa mémba-mémba dadi Prabu Basudéwa. Prabu Gorawangsa kasil nggawé janin (bakal bayi) ing rahim Dèwi Maérah saéngga lair Kangsadewa. Kangsadéwa iku duwé watak angkara murka, lan péngin nguwasani Nagara Mandura. Wusanané ditumpes déning kadibyane Krakasana, Narayana putra Prabu Basudéwa ing lakon Kangsa Adu Jago.

Paraga wayang
thumb|120px|Krakasana
Krakasana ya iku putra pambayun utawa pambarep saka Prabu Basudéwa. Wiwit cilik mula seneng olah èlmu kanuragan lan sawisé bisa ngalahaké Kangsa (putra Dèwi Maérah patutan saka raseksa, Krakasana marisi tahta lan jumeneng nata ing Mandura kanthi gelar Prabu Baladewa. Pusakané Krakasana ana 3 ya iku Nanggala, Alugara lan Kyai Puspadhenta sing awujud kéwan gajah. Karosane ngedab - edabi. Kuwat njebol wit sawo sing pinuju awoh. gajah diantem sirahé, mati sanalika.
Nalika timure Kakrasana, nagara Mandura kaancam bebaya. Nalika semana, Kangsa ngancam kudu dadi ratu ing Mandura

Silslilah kulawarga

Uga delengen 
 Baladewa

Pranala njaba 
 Joglosemar: The Kingdom of Mandura 

Kakrasana
Bathara Narada utawa mau Narada iku paraga pawayangan Jawa minangka tangan tengèné Batara Guru ing kayangan Jonggringsaloka. Bathara Narada gadhah salira kang bundér lan gendut. Sirahé mesthi ndangak lan mlakuné njinglat-jingkat.

Bathara Narada lair ana ing alam kasat mata, ya iku ing Sidi Udaludal. Sajeroning dadi wakil saking Batara Guru, naging ora jarang dèwa siji punika asring salah paham karo dèwa-dèwa liyané. Rembukané lan wataké Batara Guru ingkang asring ngatur tata uripé ing Arcapada.Sédanten punika asebabaké Batara Narada kapengen ngerebut tahtané Batara Guru.

Ing tradhisi Hindhu Narada  utawa Narada Muni iku wong kang wicaksana, kang nyekel peranan wigati sajeroning carita-carita Purana, mligi ing Bhagawatapurana. Narada digambaraké minangka pandhita kang seneng ngumbara lan duwé kasaguhan nekani planit-planit lan donya kang adoh. Narada tansah ngasta piranti musik kang dikenal minangka tambura, kang wiwitané dianggo ngiringi lagu pepujèn, donga-donga, lan mantra-mantra minangka rasa bekti marang Déwa Wisnu utawa Kresna. Sajeroning tradhisi Waisnawa Narada duwé rasa urmat kang istimewa nalika nembangaké jeneng Dina lan Narayana kaya déné kapacak sajeroning kitab, kang dikenal minangka Narad Bhakti Sutra.

Paraga wayang
Awatara
Waisnawa
Paraga Mahabharata
Resi
Bathara Indra iku dewaning kaendahan, putrane Bathara Guru kang angka 3, miyos saka Dewi Uma. Kahyangane ing Tinjamaya (Kaindran). Garwane asma Dewi Wiyati. Karo Dewi Wiyati, Bathara Indra peputra 8 cacahe yaiku, Dèwi Tara, Dewi Tari, Bathara Citrarata, Bathara Citragana, Batara Jayantaka ( Bathara Srengganidewa), Batara Jayantara, Bathara Citrasena, Bathara Harjunawangsa.

Dewi Tara kagarwa Subali, peputra Jaya Anggada. Pamburine, Dewi Tara banjur kagarwa Prabu Sugriwa. Dewi Tari kagarwa Prabu Dasamuka, peputra Raden Indrajit (Megananda).

Titihane Bathara Indra aran Gajah Airawata (Erawana), gajah kang gedhene kagila-gila. Pusakane Bathara Indra yaiku Senjata Bajra (senjata Bledhèg), amarga nalika ditamakake mungsuh swarane kaya bledheg. Senjata Bajra mawa lingir enem, dumadi saka balunge Maharsi Dhatiea.

Yen ing Pedhalangan, kang ngratoni para dewa iku Sang Hyang Jagad Nata. Nanging, yen ing Mahabharata, kang ngratoni para dewa iku Bathara Indra. Mula, Bathara Indra uga ajejuluk Sang Hyang Surapati (Sura=dewa, Pati=ratu). Miturut layang Uttarakanda, Bathara Indra kalebu Caturlokapala (Lokapala 4). Dewa Caturlokapala iku dewa kang nguwasani sawijining bab yaiku, 1. Bathara Indra nguwasani para dewa, 2. Bathara Yama, nguwasani neraka, 3. Bathara Baruna, nguwasani sagara, 4. Bathara Kuwera/Wisrawana, kang nguwasani bandha donya.

Bathara Indra uga nguwasani widadari ing Karang Kawidadaren, tetunggule para widadari yaiku:Dewi Supraba , Dewi Wilutama, Dewi Warsiki, Dewi Surendra, Dewi Gagarmayang, Dewi Irim-Irim, Dewi Tunjungbiru.

Bathara Indra nate tumurun ing marcapada, jumeneng nata ing negara Medhanggana jejuluk Prabu Sri Maharaja Sakra. Patihe asma Resi Prawa.

Ing lakon Arjuna Wiwaha, Bathara Indra memba pandhita peparab Resi Padya, kepengin ngerti tujuwane Arjuna mretapa. Banjur tumurun ing Gunung Indrakila manjing Guwa Mintaraga, bantah kawruh karo Begawan ciptaning (Arjuna). Wusanane ngakoni yen Ciptaning tuhu waskitha. Anggone Arjuna mratapa iku kanggo nggayuh pusaka ampuh ancase kanggo hamemayu hayuning bawana.

Uga delengen 
 Pratélan paraga wayang
 Bathara Guru
 Dewi Uma
 Dèwi Tara
 Subali
 Sugriwa
 Anggada
 Arjuna

Paraga wayang
Mitologi Hindhu
Mỹ Thủy iku sawijining kutha ing Provinsi Quang Binh, region Bac Trung Bo, Vietnam tengah.

Kutha ing Vietnam
Adiwira utawa Pahlawan super (basa Inggris: superhero utawa super hero) iku karakter fiksi kang "duwé kakuwatan luar biyasa kanggo ngayahi tindakan hébat tumrap kapentingan umum". Adiwira duwé kemampuan utawa kasektèn sadhuwuring rata-rata manungsa, nganggo sandhangan kang khas lan nyolok mata sarta jeneng kang khas, lan digambaraké minangka panulung wong kang lemah lan pambasmi kadurjanan.

Tokoh pahlawan liya kang ora duwé kakuwatan super uga bisa karan adiwira, lan istilah pambasmi kadurjanan mawa kostum kerep dianggo tumrap adiwira kang ora duwé kakuwatan super.

Superhero pisanan ya iku Phantom kang diripta déning Lee Falk, kapacak ing komik strip koran padinan strip ing tanggal 17 Fèbruari 1936, banjur diiloni déning Sunday Strip tanggal 28 Mèi 1939, kaloro koran mau nganti saiki isih ana.

Wiwit kamunculan Superman ing komik Amérikah Sarékat taun 1938, karakter-karakter mawa tema amèh padha wiwit muncul. Ora mung ing Amérika waé nanging uga ing nagara-nagara kang kaprabawan budaya pop Amérika mligi budaya komik.

Rujukan

Uga delengen 
 Supervillain
 Pahlawan Lokal
Thomas Jefferson  iku Présidhèn Amérika Sarékat sing katelu kanthi mangsa kalungguhan saka taun 1801 nganti 1809. Thomas Jefferson uga dadi Pencetus Déklarasi Kamardikan (1776) lan bapak pendhiri Amérika Sarékat.

Rujukan 

 Buku Présidhèn - Présidhèn Amérika Sarékat, dibabar déning Dinas Penerangan lan Kabudayan Amérika Sarékat, Jakarta (2003)
 The Presidents, A Reference History. Editor. Henry F. Graff. Edisi kedua. Penerbit Scribners 1996
 Biografi Thomas Jefferson 
 Biografi présidhèn-présidhèn Amérika Sarékat hal. 547. Buku Fakta dan Almanak 2002.

Pranala njaba 

Wakil Présidhèn Amérika Sarékat
Présidhèn Amérika Sarékat
Gubernur Virginia
Mantri Jaban Rangkah Amérika Sarékat
Sepur Prambanan Ekspres iku minangka layanan transportasi sepur (KA) sing ngubungaké Kutoarja (kutoarjo), Yogyakarta, lan Surakarta (nganti Setasiyun Sala Balapan).

Jadwal 
Sepur iki mandheg ing Setasiyun Kutoarja, Jenar, Wates, Stasiun Yogyakarta (Tugu), Lempuyangan, Maguwa (Papan Anggegana Adisucipto), Brambanan, Klathèn, Purwosari, Sala Balapan ing Surakarta.

Jadwal kabidhalan

Pranala njaba 
 situs resmi PT Kereta Api
 Berita peresmian penggunaan KRDE untuk Prambanan Ekspres 
 Jadwal Prameks dari Maguwo (per 1 Juli 2008) 
 Galeri foto di akun friendster yang didedikasikan untuk KA Prameks
 Leluhur Prameks yang Terlupakan
 Foto KA Prameks
 http://www.prameks.com/info-prameks.html 

Prambanan Ekspres
Sepur Kertajaya yaiku layanan sepur penumpang kelas ekonomi premium (reguler) sing dioperasiake PT. Kereta Api Indonesia (Persero) dinggo nglayani lintas Surabaya Pasarturi-Pasar Senen.

Data teknis

Tarif 
Tarif sepur iki ana ing teksiran watara Rp175.000,00–Rp300.000,00, gumantung jarak sing ditempuh, subkelas/posisi lungguhan ning sakjeroning sepur, sarta dina-dina mirunggan kaya dene dina pungkasaning minggu lan prei nasional.

Jadwal laku 
Jadwal lakuning sepur Kertajaya per 10 Februari 2021 (Gapeka 2021).

Cathetan sikil 

Kertajaya
Setatsiyun Semarang Poncol (SMC) iku salah siji saka loro setatsiyun sepur ing kutha Semarang. Loro setatsiyun sepur ing kutha Semarang ya iku Setatsiyun Semarang Poncol lan Stasiun Semarang Tawang. Setatsiyun sepur Poncol dumunung ing Purwasari, Semarang Lor, Semarang, Indonésia. Setatsiyun iki dibangun taun 1914. Setatsiyun iki wiwitané duwèké SCS (Semarang-Cheribon Stoomtram Maatschappij), dumunung ing dalan Poncol. Setatsiyun iki saiki dadi papan mandhegé sepur kelas ékonomi.

Wangunan lan tata letak 
Wangunan setatsiyun iki dirancang déning arsitèk Henri Maclaine Pont, siji arsitèk Walanda. Setatsiyun iki nduweni enem jalur sing aktif, jalur 4 lan 5 dadi sepur lurus. Ning jalur 1 nganti 3 wis dipasang kanopi/overkapping. Ning sisih wetan setatsiyun ana dipo lokomotif lan kareta sing difungsikake nganggo nyimpen lan ngrawat lokomotif kaliyan kareta panumpang sing terminus ning Kutha Semarang. Wewangunan setatsiyun wis pirang-pirang kali direnovasi saengga wangunan setatsiyun wis beda saka benthuk awale ing jaman Walanda.

Setatsiyun iki dadi papan mandhege sepur ekonomi lan komuter. Iku wae ora kabèh, sing paling akeh sepur barang mandheg ning kene. Setatsiyun iki biyasane dikanggo peralihan pamandhegan sepur yen Setatsiyun Semarang Tawang banjirز

Layanan sepur

Panumpang

Kelas campuran 
 Jayabaya, menyang Jakarta lan menyang Malang liwat Surabaya (èksekutif-ékonomi plus)
 Ciremai, menyang Semarang Tawang lan menyang Cikampèk sambung teng Bandung (èksekutif-bisnis)
 Kamandaka, menyang Semarang Tawang lan menyang Tegal sambung teng Purwokerto (èksekutif-ékonomi plus)
 Joglosemarkerto, sepur looping Jawa Tengah lan Yogyakarta kelas èksekutif-ékonomi plus ingkang menyang:
 Tegal sambung teng Solo–Semarang Tawang liwat Purwokerto–Yogyakarta
 Solo sambung teng Yogyakarta liwat Semarang Tawang–Gundih

Kelas ékonomi prèmium 
 Tawang Jaya Premium, menyang lan saking Jakarta lan menyang Semarang Tawang
 Maharani, menyang lan saking Surabaya

Kelas ékonomi plus 
 Ambarawa Ekspres, saking lan menyang Surabaya
 Kaligung, saking lan menyang Tegal–Brebes–Cirebon
 Blora Jaya, saking lan menyang Cepu
 Tawang Jaya Tambahan, saking lan menyang Jakarta

Kelas ékonomi 
Tawang Jaya, saking lan menyang Jakarta

Komuter èksekutif 
Kedung Sepur, saking lan menyang Ngrombo

Barang 
 Angkutan peti kemas/kontainer, menyang Jakarta (Tanjung Priok/Jakarta Gudang) lan menyang Surabaya/Gresik
 Sepur Semen Tiga Roda, saking lan menyang Nambo uga menyang Surabaya/Brambanan/Banyuwangi
 Sepur Semen, menyang Arjawinangun lan menyang Solo Balapan sambung teng Brambanan

Jadwal sepur 
Menika jadwalipun sepur panumpang ingkang mandheg ning Setatsiyun Semarang Poncol saking 4 April 2021 (Gapeka 2021)
 KA Reguler

Katerangan: Jeneng sepur sing ana tanda lintang (*) klebu sepur aglomerasi

Pranala njaba 
 Stasiun Poncol ing Museum Mandala Bhakti
 Lintas Wetan kaliyan Lor JKT-SMG Sampun Saged Diliwati

Semarang Poncol
Semarang Lor, Kutha Semarang
Setatsiyun Bajanegara (BJ) yaiku setatsiyun sepur kelas gedhe tipe C sing terletak ing Sukorejo, Bajanegara, Bajanegara; ning kadhuwuran +15 m, klebu ning njero Daerah Operasi VIII Surabaya.

Wiwit 1 Agustus 2016, ana gandhengane karo perubahan koordinasi wilayah setatsiyun-setatsiyun sepur kagungane PT KAI, setatsiyun iki bareng karo Setatsiyun Kalitidu lan Setatsiyun Tobo sing sakderenge klebu ning njero Daerah Operasi IV Semarang sakniki klebu ning Daerah Operasi VIII Surabaya, kanggo efektivitas lan nggampangke koordinasi. Liane iku, jarak Setatsiyun Bojonegoro cenderung luwih cedhak menyang pusat Daop VIII tinimbang Daop IV.

Minangka setatsiyun gedhe, kabeh lelungan sepur panumpang sing ngliwati jalur lor mandheg ing setatsiyun iki.

Pratuduh rujukan 

Bojanegara
Bojanegara, Bojanegara
Lembu Andini utawa Nandini (Sansekerta: नन्‍दिनी, "kang nyenengké") iku sapi titihane Bathara Guru (Sang Hyang Manikmaya), anake Jin Rohpatanam, saka jagad Sunyaruri. Duwe kadigdayan linuwih lan bisa tata-janma (guneman kaya wong). Mula bukane dadi titihane Bathara Guru iku critane mangkene:
Amarga kepengin sinembah wong sajagad, Lembu Andini mbangunake tapa ing gunung kang mapan ing sakidul-wetane Gunung Tengguru. 
Ing sawijining dina, Bathara Guru priksa teja angenguwung ing pucuke gunung sakidul-wetane Gunung Tengguru. Banjur diprepegi, jebul sing mawa teja iku makhluk wujuding sapi/lembu kang mbangunake tapa.
"He, sapi, kita kuwi sapi apa? Dene katon werit awingit semune?"pandangune Sang Hyang Jagadnata.
Lembu Andini kaget semu gumun, ana manungsa takon tanpa subasita. Kanthi swara sero lembu Andini wangsulan,"He manungsa kang ora ngerti unggah-ungguh! Mangertenana sejatine panjenenganingsun iki pangeraning jagad?!"

Mireng wangsulane lembu Andini, Bathara Guru duka,"He sapi gemblung kang kaduk pengung andalurung! Mangertenana yen Pangeraning Jagad iki ora ana liya kejaba ulun! Sarupane kutu-kutu walang antaga padha nyembah marang ulun!"

Lembu Andini uga ora gelem kalah,"Sira iku jebul manungsa goblog kang adigang, adigung, adiguna. Apa ora krungu warta yen satemene para ratu jin padha nyembah manungkul marang ingsun! Yen sira tetep wani mbeguguk ora midhangetake ingsun, bakal kena bebenduningsun!"

Saya muntab nesune Bathara Guru, banjur mateg Pengabaran. Ketaman iku, lembu Andini ndhrodog wel-welan, banjur tobat lan ngakoni luput marang Bathara Guru.

Lembu Andini dingapura Bathara Guru lan didadekake titihane.
Mula kabeh sato kewan kang ngidhep marang lembu Andini banjur ngidhep marang Bathara Guru. Mula Bathara Guru uga jejuluk Sang Hyang Pasupati (Pasu:kewan, rajakaya,sapi. Pati:ratu). Sawise sawetara nitihi lembu Andhini, Bathara Guru kondur makahyangan, ninggal lembu Andini.

Sawijining dina, Prabu Japaran lan para ratu liyane sawadyabalane padha munggah ing gunung papane lembu Andini. Ancase nedya manyembah lan asung sesaji marang pangerane, yaiku lembu Andini.

Bathara Guru ora kasamaran marang tindakke para ratu iku, sigra tumuju ing papane lembu Andini, lenggah ing gegere lembu Andini. Priksa iku, Prabu Japaran lan para ratu iku padha kamitenggengen, awit babar pisan ora ngira yen pangerane bisa ditumpaki manungsa.

Uga delengen 
 Siwa
 Prabu Japaran
 Gunung Tengguru
Makluk sajeroning mitologi Hindhu
Paraga wayang
Trikaya ya iku putrané Rahwana sing sajeroning pewayangan kacarita lair saka garwa selir. Trikaya dadi ksatria senapati wektu perang antara Alengka lan Ayodya.

Paraga wayang
Bathara Gana (Ganesha) inggih punika dewaning kawruh/ngelmi lan dados lambangipun kawicaksanan. Kahyanganipun ing Glugutinatar. Wujudipun buta rai liman.

Miturut layang Smaradahana anggitanipun Empu Dharmaja (jamanipun Prabu Kameswara ratu ing Kediri), Bathara Ganesha inggih punika putranipun Sang Hyang Siwah (Bathara Guru) miyos saking Dewi Uma.

Nalikanipun Sang Hyang Siwah tindak mratapa, kahyangan katekanan mengsah, inggih punika narendra ing Tanjungparang Sang Prabu Nilarudraka. Ratu buta rai liman punika nyuwun tumurunipun Bathari Gagarmayang nedya kapundhut garwa. Amargi mboten dipinangkani, lajeng ngamuk punggung sabalanipun. Para dewa kawon sedaya.

Miturut wawasanipun Bathara Narada, namung Sang Hyang Siwah ingkang saged nyirnakaken mengsah. Sigra matah Bathara Kamajaya supados njugaraken tapanipun Sang Hyang Siwah.
Ketaman Jemparing Pancawisaya, Sang Hyang Siwah badhar tapanipun. Duka yayah sinipi Sang Hyang Siwah. Ing tengah-tengah palarapanipun mijil netra sumorot, ngober angganipun Bathara Kamajaya. Bathara Kamajaya sirna margalayu.

Dewi Ratih bareng midhanget garwanipun seda, sigra nusul tumuju papan garwanipun seda. Satekanipun ing papan punika, geni ingkang sampun sirêp sanalika murub mulat-mulat malih. Dewi Ratih bela pati obong.

Sakonduripun Sang Hyang Siwah ing kahyangan, kepanggih Dewi Uma, lajeng kangen-kangenan. Wasana Dewi Uma mbobot. Nalikanipun nembe mbobot eném, para dewa sowan api-api tuwi konduripun Bathara Siwah, nanging kaliyan mbekta liman titihanipun Bathara Indra. Nalika mekaten Bathara Siwah lan Dewi Uma pinuju lenggahan.

Bareng priksa wujudipun Gajah Erawana ingkang wujudipun ageng sanget, Dewi Uma kaget lan njerit ajrih. Bathara Siwah ngrêrêpa garwanipun kaliyan paring pangandikan bilih putranipun bakal mijil kakung, nanging sirahipun sirah liman.

Nalikanipun jabang bayi miyos, ambarengi rawuhipun Prabu Nilarudraka sawadyabalanipun ngrabasa Kahyangan Jonggringsaloka. Ganesha ingkang taksih bayi dipunmajengaken ing paprangan. Ganesha dipunidak-idak dening Prabu Nilarudraka mboten pejah, malah sangsaya ageng, lan saged mejahi Prabu Nilarudraka sawadyabalanipun.

Kapurih ugi mirsani
 Dhaptar paraga wayang

 Bathara Siwah

 Dewi Uma
 Prabu Nilarudraka
 Airawata

Paraga wayang
Artikel mawa basa krama
Trembaka utawa Arimbaka ya iku salah sijiné ratu Pringgandani. Trembaka patutan kakung lan putri, kekancan Prabu Trembaka karo Prabu Pandhu saged guyub rukun, nanging sawisé dirusak déning Arya Suman (Sengkuni), banjur loro-loroné padha perang, saéngga Prabu Pandhu lan Trembaka nglakoni perang lan loro-loroné palastra, saéngga Prabu Arimba tetep musuhi Pandawa. Nanging sawisé Déwi Arimbi katresnan karo Radèn Brataséna sedulurané antara turunan Trembaka lan Pandhu suwé-suwé padha rukun lan guyub, banjur Gathotkaca putrané Arimbi lan Werkudara dadi ratu ing nagara Pringgandani.

Paraga wayang
Alengka utawa Krajan Alengka utawa Lanka (Sansekerta: लंका ; "lankā", tegesé “pulo”) iku jeneng siji krajan kang madeg ing siji pulo ing sisih kidul India kang diprintah déning Raja Rawana ing jaman Ramayana. Ing jaman saiki, krajan mau dikenal kanthi jeneng Sri Lanka. Krajan mau dibentengi déning siji plato antarané telu puncak gunung kang dikenal minangka Gunung Trikuta. Puncak kang paling dhuwur saka gunung mau dikenal kanthi jeneng puncak Adam. Kutha krajan Krajan Alengka ing jaman kuna naé diobong déning Hanuman.

Sawisé Rawana diprejaya déning Rama Ragawa, tahta krajan mau dipasrahaké marang adik Rawana, Wibisana. Sawisé iku, tahta krajan tansah dilenggahi déning keturunané, malah nganti ing jaman Mahabharata. Sajeroning kisah Mahabharata, Sahadewa ngunjungi nagari mau kanggo njupuk upeti kanggo njurung upacara Rajasuya kang diadani déning Raja Yudistira.

Versi Pewayangan Jawa 
Sajeroning pewayangan Jawa, krajan Alengka kerep dipocapaké kanthi jeneng Ngalengkadiraja. Krajan iki idhèntik karo Rahwana, tokoh antagonis sajeroning Ramayana.

Raja Pisanan 
Raja pisanan Alengka yaiku Prabu Hiranyakasipu. Raja iki kalibet paprangan nglawan Sri Maharaja Sunda, yaiku raja Jawa Kulon panjélman Batara Brahma. Hiranyakasipu pungkasané séda ing tangan Sri Maharaja Suman, panjélman Batara Wisnu.

Hiranyakasipu banjur digantèkaké déning putrané kang jenengé Banjaranjali, kang nyerah marang Brahma lan Wisnu.

Raja Pungkasan 
Raja pungkasan Alengka yaiku Rahwana. Amarga pratingkahé nyulik Sinta garwané Rama, banjur ngalami ajuring Nagara. Sawisé Rahwana, takhta Alengka dilenggahi adiné, yaiku Wibisana. Miturut tradhisi Jawa yèn pura lama kang wis dirusak mungsuh pantang dienggoni, mula Wibisana bangun pura anyar kang jenengé Singgelapura.

Wiwit papréntahan Wibisana, krajan Alengka ganti jeneng dadi Krajan Singgelapura.

Alengka,
Alengka,
Alengka,
Ganesa (Sanskerta गणेश ; ganeṣa ) iku salah siji déwa misuwur sajeroning agama Hindhu lan akèh dipuja déning umat Hindhu, sing nduwé gelar minangka Déwa kawruh lan kacerdasan, Déwa pelindhung, Déwa penolak bala utawa bencana lan Déwa kawicaksanan. Lukisan lan reca né akèh tinemu ing sadhéngah papan ing India; kalebu Nepal, Tibet lan Asia Kidul-wétan. Sajeroning relief, reca lan lukisan, Ganésa kerep digambaraké asirah gajah, lengen papat lan awak lemu. Ganésa dikenal uga kanthi jeneng Ganapati, Winayaka lan Pilleyar. Sajeroning tradhisi pewayangan, Ganésa karan Bathara Gana, lan dianggep salah siji putra Bathara Guru (Siwa). Sawetara sékté sajeroning agama Hindhu muja tanpa peduli golongan. Pamujanmarang Ganesa nganti sumrambah menyang umat Jaina, Buda, lan ing sajabané India.

Rujukan

Pranala njaba 

 Ganesh: Symbol and presence
 Ganesha: The Elephant-faced God

Déwa-Dèwi Hindhu
Brajalamatan inggih punika rayinipun Brajamusti, ingkang taksih putranipun Prabu Tremboko. Sakjronipun berontak kaliyan Pringgandani, Brajalamatan kagolong tokoh ingkang tumut dhumaténg perang lan Brajalamatan tilar donya ing asta Gathotkaca

Paraga wayang
Brajawikalpa inggih punika adiknipun Brajalamatan, putranipun saking Prabu Kala Tremboko. Sakjronipun perang mbérontak  Pringgandani, kiyambaknipun ndérek dados salah satunggalipun tokoh perang.Brajawikalpa tilar donya dénéng astonipun Gathotkaca,sami kaliyan kakangnipun inggih punika Brajalamatan sami tilar donya ing asto Gathotkaca.

Paraga wayang
Bomantara inggih punika salah satunggalipun ratu ing Negara Trajutrisna. Amargi kepéngin nglamar widadari, Bomantara  nyerang kahyangan Suralaya lan nyatakaken wantun kaliyan para dèwa. Akibatipun Bomantara tilar donya ing asta Radèn Sutéja, ing wédal punika Radèn Suteja dipunangkat dados piyantun ingkang sekti mandraguna dhateng para dèwata. Sakbanjurnipun Bomantara tilar donya,negaranipun dipuncepeng déning Radèn Suteja, ingkang dipunaturi gelar Prabu Bomanarakasura. Sakwetara, watak-wataknipun ingkang kagolong awon saking Bomantara dipunpindhah déning Bomanarakasura.

Ugi pirsani 
 Kakawin Bhomântaka

Paraga wayang
Artikel mawa basa krama
Drupada (Sanskerta: द्रुपद; Drupada), utawa kerep uga karan Yadnyasena (Sanskerta: यज्ञसेन; Yajñasena), iku raja Karajan Pancala sajeroning wiracarita Mahabharata. Samangsa anom Drupada kekancan karo Drona, guru para Pandhawa lan Korawa. Nanging kekancan mau banjur owah dadi mungsuhan saéngga wusanané Drupada tiwas déning Drona sajeroning perang gedé ing Kurukshetra utawa Bharatayudha.

Mangsa nom-noman 
Drupada iku putra saka Prisata, raja Pancala. Nalika isih timur sinau bebarengan karo Drona, sawijining brahmana mlarat putra Baradwaja. Kaloroné kekancan akrab. Malah Drupada janji yèn djadi raja nggantèkaké bapaké, Drona bakal diwènèhi sapérangan tlatah Pancala.

Drupada pungkasané bener-bener dadi raja Pancala sapungkuré bapaké. Sauntara iku, Drona nikah karo Krepi adik putri Krepa, sawijining brahmana ing Krajan Kuru utawa Hastinapura.

Uga delengen 
 Drupadi
 Amba
 Dronaparwa

Paraga Mahabharata
Brajadhenta punika tokoh wayang wonten ing Mahabharata, Brajadenta punika putra katiga Prabu Arimbaka, raja raseksa saking nagari Pringgandani patutan kaliyan Dèwi Hadimba. Brajadhenta gadhah pitu sadhèrèk tunggal bapa biyung inggih punika: Arimba, Dèwi Arimbi, Arya Prabakesana, Brajamusti, Brajalamatan, Brajawikalpa lan Kalabendana.
Brajadhenta awatak keras manah, péngin menang piyambak, kendel sarta péngin tansah miturutaken swanten manahipun. Brajadhenta punika sekti sanget. Déning mbakyunipun, Dèwi Arimbi, Brajadhenta kapatah minangka wakil raja nyepeng tampuk papréntahan nagari Pringgandani nalika Dèwi Arimbi tumut ingkang garwa Bima lenggah wonten ing Jodhipati.

Brajadhenta ngraman
Amargi boten sarujuk kanthi pangangkatan Gathotkaca, putra Dèwi Arimbi kaliyan Bima minangka raja Pringgandani, Brajadhenta kanthi dipunbiyantu déning katiga rayinipun inggih punika Brajamusti, Brajalamatan lan Brajawikalpa, lajeng ngawontenaken pambrontakan. Pambrontakanipun saged katumpes déning Gathotkaca kanthi tiwasipun Brajalamatan lan Brajawikalpa. Brajadhenta lan Brajamusti kasil mlajar lan singidan wonten ing kratonipun sadhèrèk inggih punika Prabu Arimbaji, putra Prabu Arimba ingkang dados ratu ing nagari Gowasiluman ing wana Tunggarana.
Kanthi bantuan Bathari Durga, Brajadhenta mlebet malih dhumateng nagari Pringgandani saperlu mrejaya Gathotkaca. Upadosipun punika inggih boten kasil malih amargi kawon ing tetandhingan. Brajadhenta wusananipun tiwas ing paprangan lan njélma dados ajian (kasektèn) lan mrasuk (manunggal) ing salebeting waja Gathotkaca. Wiwit saking dinten punika Gathotkaca gadhah kasektèn: sok sintena ingkang kacakot tumunten bakal pralaya.

Paraga wayang
Artikel mawa basa krama
Madukara bisa tegesé:
 Kacamatan Madukara, kabupatèn Banjarnegara
 Désa Madukara, kacamatan Madukara, kabupatèn Banjarnegara
 Désa Madukara, kacamatan Kajoran, kabupatèn Magelang
 Kasatriyan Madukara, kasatriyan papan padunungané Arjuna.
Sapu (ꦱꦥꦸ) ya iku salah sijiné piranti kanggo resik-resik kang awujud serat utawa serabut kaku lan lumrahé dipasang utawi ditaleni ing gagangé  kang bundèr lan pasagi. Sajeroning kemajuan jaman sapu akèh ngalami owah wujud, wiwit saka pang wit-witan lan saka serat alami utawa gawéan manungsa, sapu rumiyin awujud bundèr, wujud kang gampang digawé. Nanging sapu kang awujud bunder iku mupangaté ora bisa migunani sakabèhané kanggo résik-résik amarga ora praktis. Sapu bisa ditalèni ing gagangé sing bunder utawa pasagi lan bisa dienggo resik-resik ana ing latar, dalan, payon, kebon lan sapanunggalané.  Jinis-jinis sapu lan mupangaté miturut wujudé:

Jinis

Sapu Sada

Sapu kang  wujudé serabut digawé saka sada klapa utawa sada aren  ya iku pérangan kang dadi siji ana ing godhong blarak jènénge sada. Sapu sada dimumpangatake kanggo resik-resik latar, dalan, lan kebon uga kanggo ngosèk jobin, lan jèdhing. Sapu sada ora bisa kanggo nyapu ana ing jobin kramik amarga lunyu  lan mung bisa kanggo ngosèk, lumrahé ing satengahing masarakat sapu sada dienggo résik-résik latar.

Sapu Kelud
Sapu kang  digawé saka  serat sepet klapa, lan mupangaté kanggo resik-resik utawa nyapu ana ing lantai utawa jobin.Sapu Kelud lumrahé ditaleni ing gagang kang bunder utawa pesegi lan wujudé lemes.

Sapu duk
Sapu duk digawé saka serat wit kolang-kaling, warnané ireng lan rada kaku. Saliyané digawé sapu, duk uga bisa digawé kanggo rambut Barongan, sapu duk mumpangate kanggo résik-résik utawa nyapu ana ing jobin kang pléstèran utawa kramikan. Duk dipasang lan ditaleni ing gagang kang dawané samèter, wujud gagangé bunder utawa pasagi.

Sapu Sawang
Sapu sawang ya iku sapu kang digawé saka serat duk, kang gagange dawané rong mèteran. Mumpangaté kanggo résik-résik sawang (omah kéwan monggo) ana ing omah lan résik-résik kang, kaya regedan ing dhuwur payon lsp..

Serap
Serap iku piranti sing wujudé kaya sapu nanging lumrahé mawa gagang sing cendhek. Gunané kanggo resik-resik méja, kursi utawa ambèn, saka rereged, bledug utawa awu.

Piranti
Sandhal ya iku salah sijiné anggon-anggon sikil sing pérangan driji sikil utawa tungkak kebukak. Pérangan sol diwènehi tali utawa sabuk kang mupangaté dianggo njepit ing pérangan driji, geger sikil, utawa ugel-ugelan. Supaya sandhal ing pérangan geger sikil karo driji ketutup,sandhal ora coplok saka sikil kang nganggo.Jenisé sandhal miturut wujudé:

 Sandhal Jepit ya iku sandhal kang warna-warna wujudé digawé saka bahan karèt utawa plastik. Tali kang dianggo jepit wujudé huruf V sing ngubungaké pérangan ngarep karo pérangan mburi sandal.
 Sandhal Bakiak (thèklèk) ya iku sandhal kang telapakané digawé saka kayu kang énténg (kayu randhu) lan diwènèhi tali utawa sabuk saka ban bekas kang dipaku ing kiwa tengené.Sandhal Bakiak uga sandal kang tahan banyu lumrahé ana umat Islam, bakiak dianggo wektu wudhu kanggo nindakaké rukun Islam ya iku salat.
 Sandhal Selop ya iku sandal kang digawé saka bahan kulit kéwan, ingkang diolah lan wujudé nutupi pérangan driji, geger sikil lan pérangan tungkak kebukak.

Sajarah 
Asal tembung sandhal ya iku sandalion (basa Yunani) sing diserep sajeroning basa Latin (sandalium), basa Prancis (sandale), lan sapituruté. Ing Indonésia tembung sandal dijupuk saka basa Walanda sandaal. Sandal asal saka alas sikil wong Yunani lan Romawi Kuna. Ing jaman semana, sol digawé saka gabus, déné pérangan panutup digawé saka kulit. Pérangan driji sikil diumbar kabuka, lan dipepaki kanthi sabuk utawa tali supaya ora copot saka sikil nalika dianggo lumaku. Sajeroning perkembangan sabanjuré, pendhita Katulik migunakaké kaos sikil kanthi bordir sing karan sandhal.

Sandhal saka saindhenging donya 

 Bakiak, sandhal kayu kanthi tali saka ban tilas
 Klompen, selop kayu saka Walanda
 Patten, sandhal kayu saka abad pertengahan
 Espadrille, sandhal saka Prancis
 Huarache, sandhal saka Mèksiko (pérangan penutup mburi digawé saka nam-naman kulit)
 Mary Jane, sandhal saka Amérikah Sarékat (pérangan driji katutup ing pérangan tungkak)
 Zōri, sandhal tradhisional Jepang, digawé saka plastik, kain, utawa nam-naman suket.
 Geta, sandhal kayu saka Jepang
 Caliga, sandhal militèr Romawi

Réferènsi

Pranala njaba 

 Sing Trendi saka Yongki, Republika Online, 3 Fèbruari 2001

Sandhangan
Anggon-anggon sikil
Alang-Alang Lebar iku kacamatan ing kutha Palembang, Sumatra Kidul, Indonésia.

Désa/Kalurahan 
 Alang-Alang Lebar
 Karya Baru
 Srijaya
 Talang Kelapa

Rujukan 

Kutha Palembang
Sematang Borang iku kacamatan ing kutha Palembang, Sumatra Kidul, Indonésia.

Désa/Kalurahan 
 Karya Mulia
 Lebung Gajah
 Srimulya
 Suka Mulya

Rujukan

Kutha Palembang
Ruda peksa utawa rudhapeksa (basa Indonésia: pemerkosaan) iku sawijining tindakan kadurjanan nalika si kurban dipeksa ngayahi gayutan sèksual, kanthi pénétrasi piranti kelamin, tanpa anané rasa suka lila.
 
Istilah ruda peksa bisa uga dianggo sajeroning teges kiasan, umpamané ngacu marang pelanggaran sing luwih umum kaya déné perampokan, pangrusakan, panyekelan warga masarakat ing tlatah sing lagi perang.

Ruda peksa
Ruda peksa
Kabupatèn Bireuen punika salah satunggalipun laladan kabupatèn wonten Provinsi Acèh, miwiti dados kabupatèn taun 2000 pamekaran saking kabupatèn Acèh Lèr. Jembar wewengkon 1.901,121 Km2 utawi 190,121 Ha watesipun ing sisih lèr Selat Malaka, sisih kidul watesipun kabupatèn bener meriah lan Pidie, sisih kilèn watesipun kabupatèn pidie, sisih wétan watesipun Acèh Lèr.

Rujukan

Pranala njaba 
 Situs wèb resmi
 Daftar Gampong di Kabupatèn Bireuen 
 Situs Resmi Pamaréntah Kabupatèn Bireuen

Bireuen
 
Kabupatèn ing Acèh
Santanu (Sangskreta: सांतनु; Śāṇtanu) iku paraga protagonis sajeroning wiracarita Mahabharata. Santanu iku putra Raja Pratipa saka trah Candrawangsa, katurunan Maharaja Kuru, sing duwé tegal Kurukshetra, dumungé ing tlatah India Lor. Prabu Santanu iku ramané Bisma lan kanthi legal, kakèk saka Pandhu lan Dretarastra. Santanu maréntah ing Hastinapura, kutha krajan sisan pusat papréntahan para katurunan Kuru, ing Karajan Kuru.

Mangsa timur 

Prabu Santanu iku putra saka pasangan Prabu Pratipa patutan karo Dewi Sumanda, katurunan Raja Kuru, sing nurunaké kulawarga para Pandhawa lan Kurawa. Santanu asal saka tembung çanta sing tegesé tenang, sebab Prabu Pratipa sajeroning kaanan tenang nalika putrané lair. Prabu Santanu iku bagus banget, pinter olah gegaman, lan seneng bebedag ing alas. Nalika ramané arep lèngsèr keprabon, kangmasé, Dewapi lan Bahlika nulak marisi tahta.Dewapi mutusaké arep urip minangka pertapa kanggo nemu kedamaian, sauntara iku Bahlika mutusaké lunga ngumbara menyang India Kulon. Mula saka iku, Santanu banjur nggantèkaké posisi ramané, Prabu Pratipa,dadi raja ing Hastinapura.

Uga delengen 
 Silsilah Pandhawa lan Kurawa

Rujukan 
 Adiparwa, buku pisanan saka sèri Astadasaparwa kitab Mahābhārata.

Pranala njaba 
 Mahabharata Online.com

Leluhur Pandhawa lan Kurawa
Paraga Mahabharata
Kajuwaraan Bal-balan ASEAN (sajeroning basa Inggris: ASEAN Football Championship), sadurungé ajeneng Piala Tiger (Tiger Cup), iku sawijining kajuwaraan bal-balan internasional antar nagara-nagara ing kawasan Asia Kidul-wétan. Turnamen iki diadani déning Federasi Bal-balan ASEAN (AFF).

Jeneng lawas kajuwaraan iki asal saka sponsoré ya iku parusahan bir Singapura, Tiger Beer. Ing taun 2007, jeneng kajuwaraan iki dadi Kajuwaraan Bal-balan ASEAN, lan ing taun 2008, owbah manèh dadi Piala Suzuki AFF.

Asil

Ringkesan 
Wiwit 2004, tetandhingan final dimainaké sajeroning rong puteran. Nanging, aturan gol tandang ora dicakaké.

Statistik

Statistik Juwara

Statistik Semifinalis

Prestasi Tuan Omah

Pencetak Gol Terbanyak

Rujukan

Pranala njaba 
 ASEAN Football Federation 
 Tiger Cup at RSSSF
Bhagawadgita (Sanskerta: भगवद् गीता; Bhagavad-gītā) iku péranganing Mahabharata kang misuwur, sajeroning wangun dialog kang tinulis mawa wangun geguritan. Sajeroning dialog iki, Kresna, kapribadèn Sang Hyang Tunggal minangka pamicara utama kang ngandaraké ajaran-ajaran filsafat vedanta, déné Arjuna, siswa langsung Sri Kresna kang dadi pangrungu. Sacara barès, makna Bhagavad-gita yaiku "Nyanyian Sri Bhagawan (Bhaga = kahébatan sampurna, van = duwé, Bhagavan = Sing duwé kahébatan sampurna; katampanan sampurna, kasugihan kang tanpa winates, kamasyuran kang abadi,kakuwatan kang ora winates, kacerdhasan kang tanpa wates, lan kaanan ora kaiket kang sampurna, kang diduwèni sisan kanthi bebarengan).
Garis yaiku salah sijiné piranti ingkang wigati,kanggo sarana ngungkapaké sajeroning tumindak efektif lan èfisien kanggo wujudaké panggucap saka isi lan rasa émosi manungsa.Saéngga mènèhi wujud ingkang urip, lan wujudé dadi kontur . Saka anané garis saéngga karya seni bisa kawujud lan bisa dipahami karo masarakat saubengé .Didhelok saka wujudé, garis duwé arti kanggo tanda ingkang dhowo lan nipak ana ing piranti gambar utawa piranti gambar liyané .koyata tipak kapur ing papan tulis lan sepidol ing kertas.Wujudé garis ana 5 yaiku
 Garis kènceng yaiku duwé wujud ingkang tegas lan kuwat.
 Garis bengkong yaiku duwé wujud ingkang alus lan lembut .
 Garis zig-zag yaiku duwé wujud ingkang lancip lan landèp .
 Garis datar yaiku duwé wujud ingkang mantep .
 Garis silang yaiku duwé wujud ingkang ora sanget dadi siji 
Garis duwé wujud kang bisa dirasakake uga katon ing wujudé yaiku kandèl-tipisé lan dhowo-cekaké .

Cathetan suku
Poso Kota Kidul utawa Poso Kota Selatan iku kacamatan ing Kabupatèn Poso, Sulawesi Tengah, Indonésia. Kec. Poso Kota Kidul iku pamekaran saka Kec. Poso Kota

Kalurahan 
Kec. Poso Kota Kidul kapérang dadi 6 kalurahan:
 Bukit Bambu
 Kawua
 Lembomawo
 Ranononcu
 Sayo
Poso Kota iku kacamatan kang dadi pusat papréntahan (kutha krajan) Kabupatèn Poso, Sulawesi Tengah, Indonésia.

Kacamatan Poso Kota dipérang dadi 3 kacamatan, ya iku Kec. Poso Kota, Poso Kota Lor, lan Poso Kota Kidul. Pasca pamekaran, kasisa 4 kalurahan ing Poso Kota:
 Gebangrejo
 Kayamanya
 Moengko Baru
 Moengko Lama

Kutha krajan kabupatèn ing Sulawesi Tengah
Poso Kota Lor iku sebuah kacamatan di Kabupatèn Poso, Sulawesi Tengah, Indonésia. Kec. Poso Kota Lor iku pamekaran saka Kec. Poso Kota

Kalurahan 
Kec. Poso Kota Lor kapérang dadi 6 kalurahan:
 Bonesompe
 Kasintuwu
 Lawanga
 Lombogia
 Madale
 Tegal Rejo
Suara Merdeka iku koran padinan kang kababar ing wayah ésuk ing Kutha Semarang, Jawa Tengah. Koran padinan iki duwé sirkulasi winates ing tlatah Jawa Tengah. Suara Merdeka minangka koran kanthi pangsa pasar gedhé dhéwé ing Jawa Tengah.

Ing kutha Surakarta, kababar èdisi Suara Sala, kanthi porsi warta èks-karèsidenan Sala kang luwih akèh. Sauntara iku, ing kutha Tegal, kababar èdisi Suara Pantura kanthi porsi warta kawasan Pantura (Brebes, Tegal, Pemalang, Pekalongan, lan Batang) kang luwih akèh.

Pranala njaba 
 Situs resmi

Koran laladan ing Indonésia